लोगों को अपने अधिकृत क़ागज़ात व दस्तावेज़ जैसे मतदाता पहचान पत्र, ज़मीन के क़ागज़ात, आधार कार्ड, मार्कशीट्स आदि के खोने की समस्या रहती है और अगर ये कागज़ात खो जाते है, तो उन्हें फिर से प्राप्त करने के लिए लंबी प्रक्रिया का सामना करना पड़ता है । सामान्य मामलों में, जब भी यात्रा करते हैं या किसी अन्य स्थान पर स्थानांतरित होते हैं तो लोग ऐसे दस्तावेज़ खो देते हैं, यह स्थिति परेशान करने वाली होती है | इस तरह की किसी भी परिस्थिति का सामना न करना पड़े इसके लिए राजस्थान सरकार ने एक ऑनलाइन पोर्टल “राज ई-वॉल्ट” के रूप में डिजिटल डॉक्यूमेंट मैनेजर शुरू किया है |